b'\n_START_ARTICLE_\nCommandos 2: Men of Courage\n_START_SECTION_\nPelaaminen\n_START_PARAGRAPH_\nJokainen kommando voi ly\xc3\xb6d\xc3\xa4 (paitsi Natasha, joka k\xc3\xa4ytt\xc3\xa4\xc3\xa4 pulloa), sitoa (paitsi Thief ja Natasha), juosta, ry\xc3\xb6mi\xc3\xa4, sukeltaa, uida, ampua aseella, kantaa vihollista ja heitt\xc3\xa4\xc3\xa4 savukkeen. Jokaisessa tasossa on eri m\xc3\xa4\xc3\xa4r\xc3\xa4 kommandoja, ja vain pelin viimeisess\xc3\xa4 teht\xc3\xa4v\xc3\xa4ss\xc3\xa4 kaikki kommandot ovat k\xc3\xa4ytett\xc3\xa4viss\xc3\xa4. Jokaisessa tasossa kommandoilla on juuri siihen tasoon soveltuva varustus. Jokaisen tason alussa on toimeksianto ja tarina- sek\xc3\xa4 animaatioselostus. Pelin kolme vaikeusastetta ovat normaali, vaikea ja hyvin vaikea. Tasoissa on my\xc3\xb6s erilaisia apuv\xc3\xa4lineit\xc3\xa4 kommandoille, kuten ajoneuvot, kumiveneet, s\xc3\xa4hk\xc3\xb6tolpat joihin kiivet\xc3\xa4 sek\xc3\xa4 puu- ja metallilaatikoita joissa aputarvikkeita (kuten ensiapuv\xc3\xa4lineit\xc3\xa4, ruokaa ja aseita).\n_START_SECTION_\nJuoni\n_START_PARAGRAPH_\nCommandos 2:ssa on kahdeksan kommandoa, joiden teht\xc3\xa4v\xc3\xa4n\xc3\xa4 on suorittaa salaisia operaatioita toisen maailmansodan aikaisten vihollisten alueella. Peli alkaa toisesta maailmansodasta ja kommandot l\xc3\xa4hetet\xc3\xa4\xc3\xa4n rintamalle vastustamaan akselivaltojen hy\xc3\xb6kk\xc3\xa4yksi\xc3\xa4. Pelin ensimm\xc3\xa4isess\xc3\xa4 juoniteht\xc3\xa4v\xc3\xa4ss\xc3\xa4 teht\xc3\xa4v\xc3\xa4n\xc3\xa4 on varastaa kenraalin kassakaapista Enigma-laite.\n_START_SECTION_\nTeht\xc3\xa4v\xc3\xa4t\n_START_PARAGRAPH_\nPeliss\xc3\xa4 on yhteens\xc3\xa4 kaksi harjoituskentt\xc3\xa4\xc3\xa4, kymmenen juoniteht\xc3\xa4v\xc3\xa4\xc3\xa4, sek\xc3\xa4 yhdeks\xc3\xa4n bonusteht\xc3\xa4v\xc3\xa4\xc3\xa4, bonusteht\xc3\xa4v\xc3\xa4\xc3\xa4 p\xc3\xa4\xc3\xa4see suorittamaan, jos hankkii juoniteht\xc3\xa4v\xc3\xa4n aikana tietyn m\xc3\xa4\xc3\xa4r\xc3\xa4n bonuskirjoja, jokainen bonuskirja on osa suurempaa kuvaa. Jokaisen juoniteht\xc3\xa4v\xc3\xa4n kuvassa esiintyy jokin kommando oikeassa el\xc3\xa4m\xc3\xa4ss\xc3\xa4.\n_START_SECTION_\nHarjoituskent\xc3\xa4t\n_START_PARAGRAPH_\nTraining Camp 1 -tasossa teht\xc3\xa4v\xc3\xa4n\xc3\xa4 on tappaa kaikki viholliset pienelt\xc3\xa4 vartioasemalta maantien vieress\xc3\xa4. Tason kommandot: Sapper ja Thief_NEWLINE_Training Camp 2 -tasossa on tarkoitus auttaa liittoutuneita tappamaan kaikki viholliset, est\xc3\xa4\xc3\xa4 vihollisten rynn\xc3\xa4kk\xc3\xb6 sek\xc3\xa4 lopuksi pys\xc3\xa4ytt\xc3\xa4\xc3\xa4 tankki. Tason kommandot: Green Beret, Sapper ja Driver\n_START_SECTION_\nJuoniteht\xc3\xa4v\xc3\xa4t\n_START_PARAGRAPH_\nNight of The Wolves -tasossa Thiefin teht\xc3\xa4v\xc3\xa4 on varastaa y\xc3\xb6ll\xc3\xa4 komentajan kassakaapista Enigma-laite. Tason kommandot: Thief, Natasha (saapuu vasta my\xc3\xb6hemmin) ja Whiskey_NEWLINE_Das Boot, Silent Killers -tasossa Sapper, Spy ja Diver saapuvat hakemaan Enigma-laitetta Thiefilt\xc3\xa4. Tarkoitus on paeta paikalta sukellusveneell\xc3\xa4. Tason kommandot: Green Beret (saapuu vasta my\xc3\xb6hemmin), Sapper, Diver, Spy, Thief ja Whiskey_NEWLINE_White Death -tasossa Green Beret, Sapper, Spy, Diver ja Thief saapuvat sukellusveneell\xc3\xa4 Antarktikselle ja tarkoitus on l\xc3\xa4hett\xc3\xa4\xc3\xa4 Enigma-laite p\xc3\xa4\xc3\xa4majaan. Tason kommandot: Green Beret, Spy, Thief, Whiskey (saapuvat vasta paljon my\xc3\xb6hemmin), Diver ja Sapper (saapuu vasta my\xc3\xb6hemmin)._NEWLINE_Target: Burma  Tason kommandot: Sniper, Green Beret, Driver ja Thief._NEWLINE_The Bridge over River Kwai  Tason kommandot: Green Beret, Thief, Driver ja Diver._NEWLINE_The Guns of Savo Island -tasossa kommandot ovat Savo-saarella, jota ymp\xc3\xa4r\xc3\xb6i mahtava puolustus, mukaan lukien suuret tykit, jotka pit\xc3\xa4\xc3\xa4 tuhota. Saarelle on miltei mahdoton p\xc3\xa4\xc3\xa4st\xc3\xa4 kumiveneell\xc3\xa4. Wilson on haaksirikkoutunut entinen pilotti ja h\xc3\xa4n on siviili ja voi kulkea vihollisten keskell\xc3\xa4 n\xc3\xa4iden huomaamatta. H\xc3\xa4nell\xc3\xa4 on torvi, jolla viholliset saa k\xc3\xa4\xc3\xa4nt\xc3\xa4m\xc3\xa4\xc3\xa4n p\xc3\xa4\xc3\xa4t\xc3\xa4\xc3\xa4n. Teht\xc3\xa4v\xc3\xa4n\xc3\xa4 on tuhota Savo-saaren tykit ja lopuksi paeta vesitasolla. Tason kommandot: Green Beret, Sapper, Driver, Diver ja Wilson (erikoishenkil\xc3\xb6)._NEWLINE_The Giant in Haiphong -tasossa Green Beret on yksin japanilaisessa kaupungissa, jonka viholliset ovat saartaneet. Ensimm\xc3\xa4inen teht\xc3\xa4v\xc3\xa4 on vapauttaa Sapper ja Thief vanhasta varastosta. Sen j\xc3\xa4lkeen tarkoitus on hakea viel\xc3\xa4 Natasha ja piiloutua ison kuljetuslaivan varastoon. Tason kommandot: Sapper, Thief (saapuvat vasta my\xc3\xb6hemmin), Green Beret ja Natasha (saapuu vasta my\xc3\xb6hemmin)._NEWLINE_Saving Private Smith -tasossa natsit ovat valloittaneet vanhan kyl\xc3\xa4n. Sapper, Green Beret ja Sniper vangitaan ja Thiefin teht\xc3\xa4v\xc3\xa4 on ensin pelastaa heid\xc3\xa4t, sitten Smith, joka pit\xc3\xa4\xc3\xa4 vied\xc3\xa4 turvaan ja kuuluttaa radiolla, ett\xc3\xa4 h\xc3\xa4n on turvassa. Thiefin pit\xc3\xa4\xc3\xa4 varastaa maanalaisesta kassakaapista papereita. Tason kommandot: Green Beret, Sapper ja Sniper (saapuvat vasta my\xc3\xb6hemmin), Thief._NEWLINE_Castle Colditz -tasossa kommandot ovat saapuneet vanhan vankilan pihalle. Teht\xc3\xa4v\xc3\xa4n\xc3\xa4 on hakea vankilan sis\xc3\xa4ll\xc3\xa4 olevista komentajien univormujen taskuista kolme t\xc3\xa4rke\xc3\xa4\xc3\xa4 paperia. Lopuksi teht\xc3\xa4v\xc3\xa4n\xc3\xa4 on kutsua kuumailmapallo paikalle radiolla. Tason kommandot: Green Beret, Driver, Thief (saapuu vasta my\xc3\xb6hemmin), Spy ja Sniper._NEWLINE_Is Paris Burning? -tasossa teht\xc3\xa4v\xc3\xa4n\xc3\xa4 on paeta Pariisista Eiffel-tornin huipulle laskeutuvalla ilmalaivalla. Tason kommandot: Green Beret, Diver, Sniper, Sapper, Driver, Thief, Spy, Natasha (saapuu vasta my\xc3\xb6hemmin) ja Whiskey.'